SAWAD ควง MTC วิ่งต่อ! รับประโยชน์ดอกเบี้ยขาลง
SAWAD ควง MTC วิ่งต่อ! รับประโยชน์ดอกเบี้ยขาลง
SAWAD ควง MTC วิ่งต่อ! รับประโยชน์ดอกเบี้ยขาลง
21 พ.ค. 2563

ผู้สื่อข่าวรายงานว่า ล่าสุด ณ เวลา 11.05 น. ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD อยู่ที่ 59.25 บาท บวก 2.75 บาท หรือ 4.87% สูงสุดที่ 59.50 บาท ต่ำสุดที่ 57.25 บาท ด้วยมูลค่าซื้อขาย 588.91 ล้านบาท
ส่วนราคาหุ้น บริษัท เมืองไทย แคปปิตอล จำกัด (มหาชน) หรือ MTC อยู่ที่ 56.75 บาท บวก 2.75 บาท หรือ 5.09% สูงสุดที่ 57 บาท ต่ำสุดที่ 55 บาท ด้วยมูลค่าซื้อขาย 333.11 ล้านบาท
โดย บล.เคทีบี (ประเทศไทย) ระบุในบทวิเคราะห์ว่า กลุ่มสถาบันการเงินที่ไม่ใช่ธนาคาร คาดจะได้รับผลบวกจากการปรับลดอัตราดอกเบี้ย เนื่องจากบริษัทจะมีต้นทุนทางการเงินที่ปรับตัวลง ในขณะที่รายได้ของบริษัทได้รับรู้เป็น Fixed rate ส่งผลให้ Interest spread เพิ่มขึ้น คาดส่งผลบวกเรียงลำดับจากมากไปน้อย ดังนี้ AEONTS, THANI, MTC, KTC และ SAWAD
ในขณะที่ AMANAH คาดว่าจะไม่ได้รับผลบวกอย่างมีนัย เนื่องจากบริษัทได้กู้ยืมเงินส่วนใหญ่จาก iBank ที่ Fixed rate เป็นหลัก และเราคาดว่า THANI อาจจะได้รับผลบวกมากกว่าที่เราคาดเนื่องจากหุ้นกู้ส่วนใหญ่ 1.1 หมื่นล้านบาท (คิดเป็นสัดส่วน 38% ของหุ้นกู้รวม) ที่จะครบกำหนดในปี 2563 ทำให้บริษัทสามารถออกหุ้นกู้ชุดใหม่ที่มีอัตราดอกเบี้ยลดลงได้
ทั้งนี้กลุ่ม Finance แนะแนะนำ Overweight และ Top-pick เป็น MTC แนะนำ “ซื้อ” ราคาเป้าหมาย 52.00 บาท จากแนวโน้มผลการดำเนินงานในระยะยาวที่จะขยายตัวต่อเนื่อง, NPLs ที่อยู่ในระดับต่ำ และค่าใช้จ่ายสำรองฯที่จะไม่เพิ่มขึ้นสูง ทั้งนี้เราได้รวมการปรับลดอัตราดอกเบี้ยเงินกู้ลดลง 0.50% ไปแล้วในประมาณการ ทำให้ MTC มี upside ต่อกำไรสุทธิปี 2563 ที่ 0.02% ทุกๆเงินกู้ยืม 1.0 พันล้านบาท